La prezidento de Brazilo, Luiz Inácio Lula da Silva, atingas Ĉinion merkrede, la 12-an de aprilo, por grava ŝtata vizito komence de sia tria oficperiodo, akompanata de entreprenantoj, guberniestroj, senatanoj, deputitoj kaj ministroj. Lia tagordo inkluzivas ŝtataferajn vizitojn, kunvenoj kun ĉinaj aŭtoritatoj kaj subskribo de interkonsentoj.
#000000
La brazila ministro pri agrikulturo kaj bestobredado, Carlos Fávaro, kiu vojaĝis al Pekino kaj plenumis parton de la antaŭplanita tagordo, alportis la rezultojn de lia vizito al prezidento Lula dum kunveno en la 4-a de aprilo. Li deklaris, ke en ĉiuj kunvenoj, ĉinaj aŭtoritatoj sin montris tre malfermaj al kunlaboroj kun Brazilo, kaj la vizito de prezidento Lula al Ĉinio havas potencialon faciligi atingon de novaj interkonsentoj.
#000003
TAGORDO — Laŭ la nova tagordo, la vizito de la brazila delegitaro al Ĉinio komenciĝas la 13-an de aprilo, ĵaŭdo, en Ŝanhajo. Matene, prezidento Lula ĉeestos enposteniĝan ceremonion de la brazila eksprezidento Dilma Rousseff kiel prezidento de la Nova Disvolviĝa Banko, kromnomita "banko de BRICS". Posttagmeze, li renkontiĝos kun entreprenantoj. Vespere li vojaĝos al Pekino.
#000009
La vizito estas parto de strategio pri rekonstruado de internaciaj rilatoj de Brazilo, kiu inkluzivas la jam faritajn vizitojn al Argentino, kie ankaŭ okazis kunveno de CELAC (Konsilio de Lat-Amerikaj kaj Karibiaj Ŝtatoj), Urugvajo kaj Usono, krom kunsidoj kun eŭropaj gvidantoj vizitintaj Brazilon.
#000012